Min lille store have: juli 2011
...at få hele hytten rengjort.
Der er blevet tørret støv af, støvsuget og vasket gulve. Det tog så også lige temmelig meget længere tid, for jeg passede mægtig godt på ikke at komme til at lave forkerte vrid med ryggen. Benyttede forøvrigt det langsommelige tempo til - endelig - at få sat cd'erne i orden på reolen, så jeg kan finde den jeg vil høre noget hurtigere. Desuden fik jeg tilføjet nytilkomne cd'er/dvd'er til min database. (Ikke at der var mange - det er ikke lige det jeg har brugt penge på, siden jeg blev haveejer.) Nå ja - og så "kom jeg lige til" at bestille nogle cd'er:
Amy Winehouse - Back To Black - deluxe (2-CD)
TV•2 - Amerika
TV•2: Yndlingsbabe
TV•2 - På Kanten Af Småt Brændbart
Steffen Brandt - Baby Blue: Bob Dylan Gendigtet (2-CD)
...så inden længe må jeg igen indtaste i databasen. Det overlever jeg nok :o)
Ikke at jeg ikke har TV•2's albums, men tre af dem har jeg "kun" i download-format, og det er da ikke godt nok, når de nu kunne fås til meget rimelige penge.
Indsendt af Esther - Min lille store have kl. 17.29 Ingen kommentarer:
Ja selvfølgelig da, fristes jeg til at sige. Den hortensia jeg fik foræret, og som blev plantet i et stort hul fyldt med spagnum, bliver naturligvis ikke blå. Den bliver selvfølgelig....lyserød!
Så, til efteråret skal jeg lige have fat i noget alun (aluminiumssulfat), så den kan skifte til en kønnere farve :o)
Den anden hortensia får lov at beholde sin - formodentlige (Den er ikke sprunget ud endnu) - lyserøde farve. Den står nemlig bagerst i det lyserøde bed ved siden af den - også - lyserøde høstanemone.
Ryggen har det lidt bedre i dag - fik hentet nogle stærke (600 mg) ibuprofen på apoteket i går - og de virker. Det betyder dog ikke, at jeg kaster mig over alverdens gøremål i haven. Det tør jeg ikke, selvom jeg har lyst.
I stedet vil jeg - ganske stille og roligt - gå i gang med at tørre støv af i hytten og så se om ryggen også kan holde til ihvertfald støvsugning...(og forhåbentlig også gulvvask) for hytten TRÆNGER. Ti dage uden andet end en enkelt gang støvsugning er slet ikke godt nok, men jeg har jo ikke kunnet pga. ryggen.
Ha, de sidste sætninger skulle jeg da lige have læst, da jeg boede i min gamle bolig, hvor jeg hadede rengøring - jeg ville ikke have troet det var skrevet af mig *G* Jo, efter jeg er flyttet i eget hus, har jeg vist fundet mit husmoder-gen *G*
Sådan lyder forslaget fra Dansk Cyklist Forbund.
Det har jeg sådan set ikke så meget imod, men helst gradueret, så der er 40 km/t begrænsning i boligområder og i smalle gader.....og 50 km/t andre steder. ....men de der 40 km/t skal så sandelig også gælder de der racercyklister, der kører afsindig stærkt.
...er nu en god ting, når jeg nu lige om lidt, bliver nødt til at gå i seng og hvile min stakkels ryg.
Da jeg kom fra Sverige i tirsdags, smuttede jeg forbi 7-11 på Køge Station og provianterede både Alt om Haven og mit yndlingshaveblad Havelivet.dk.
Normalt kaster jeg mig straks over havemagasiner, men i tirsdags var jeg i gang med en bog, jeg lige ville gøre færdig først (Dan Simmons - Slutspil), så derfor har jeg kun nået at læse godt 1/3 af Havelivet.dk. Det passer mig så helt fint nu :o)
P.S. Og så forstår jeg forøvrigt ikke, at min blog ikke er blevet opdateret her de sidste 4 dage. Så tro pokker, her ingen "gæster" er.
Nå, men det fungerer vel igen på et tidspunkt :o)
... kan jeg ikke finde ud af, men så er det jo godt at kende en, som kan og nu står regnvands-tønden så ENDELIG som den skal. Det har godt nok taget noget tid:
Købte den i starten af april og fik den først monteret d. 2. juni, så jeg kunne begynde at opsamle regnvand. Så var det jo, at min sokkel blev repareret - og så måtte tønden afmonteres.
Siden da har den stået ikke særlig stabilt totalt skævt og ventet på nogle fliser:
De blev så lagt i dag - og det har pyntet enormt:
Har også fået indkøbt fliser til den mc-parkering jeg skal have lavet. Det betyder, at der skal fjernes en del sten (=små gråligtfarvede "skærver") fra indkørslen - de skal selvfølgelig ligge omkring fliserne - og så skal mine pindsvin bo der - på skærverne.
Jeg tror det bliver godt - men det må lige vente lidt, tror ikke liiiige jeg skal flytte sten de første par uger...!
Tilføjelse kl. 21.30 ....Spekulerer på om ikke jeg kan sætte et flethegn/pilehegn/armeringsjern på de to sider af fliserne, så tønden kun kan ses fra "tappesiden".... så kunne jeg jo snildt lade en eller anden klatreplante dække - det vil under alle omstændigheder se pænere ud end en grøn plastictønde ;o)
Heldigvis fik jeg tømt den første af mine tre kartoffelspande før ryggen atter sagde knæk. Så jeg skal have nye kartofler i dag - mums.
Det var egentlig slet ikke meningen, at jeg overhovedet skulle dyrke kartofler i år, men så var det jo, at jeg d. 21. maj fandt nogle kartofler, der havde ligget og spiret....og da jeg lige havde et par spande tilovers, så... :o)
Til næste år skal jeg have mange flere spande - mindst ti! Jeg er ganske godt tilfreds med udbyttet. Jeg lagde tre små kartofler i den ene spand og to i de andre. Hvis dette var spanden med de tre, er jeg spændt på udbyttet af de andre spande. ...og nu skal jeg atter hvile ryggen.
Var forøvrigt lige en tur hos lægen (Godt jeg bor i gåafstand derfra!) , der som noget af det første undersøgte, om jeg skulle have fået mig en diskusprolaps - det var dog heldigvis ikke tilfældet. Det er "kun" et gevaldigt hold i lænden.
Indsendt af Esther - Min lille store have kl. 14.26 Ingen kommentarer:
Åh for fanden da også!
Nu har jeg virkelig skånet min ryg de sidste otte dage - mens haven er groet til - og i går var jeg faktisk lige så mobil som før holdet i lænden - alligevel valgte jeg at vente en dag mere før jeg gik i haven.
Jeg havde på forhånd besluttet mig for KUN at måtte klippe ned (siddende på knæ på en pude, så jeg ikke skulle bukke mig) og luge en lillebitte smule. Det går også ganske fint - stille og roligt får jeg klippet det ene bed med katteurt ned.
Jeg begynder dernæst at klippe en haveklinte....det går også fint. Jeg rejser mig stille og roligt op for at gå over til trillebøren med afklippet....et enkelt stykke afklip "hænger fast" i planten, så jeg bukker mig lige for at samle den op...
K N Æ K
siger ryggen/lænden....og jeg er nu tilbage, hvor jeg var i onsdags... For hede hule helvede....!
Jeg undskylder det ikke så pæne sprog, men jeg er godt nok frustreret!
...skovlet noget sne slået noget græs (Det andet er en TV•2-sang) men det er vejret ikke just til og forøvrigt bøvler jeg stadig med ryggen, så jeg må væbne mig med tålmodighed og undgå at blive alt for irriteret over, hvor "uplejet" haven ser ud lige nu.
Det er stærkt begrænset, hvor meget jeg har nået de sidste par dage, grundet ryggen (Og tv-kigning i timevis pga. det forfærdelige i Norge), men jeg har da fået læst sjette og sidste bind i serien om Jordens Børn (Ayla og Jondalar) og så har jeg ellers knoklet løs med skolearbejdet:
Er 80 % færdig med detail-planlægningen af tysk og engelsk i den ene 9. kl. Dvs. at timernes indhold i store træk (Emne og tekst) er planlagt frem til påskeferien og der er reserveret computere/filmlokale, når der er brug for det.
Eftersom sådan en plan aldrig holder 100%, har jeg naturligvis også indlagt lidt "luft" til evt. indhentning af det manglende. De tekster vi skal læse i årets løb er fundet frem og lagt emnevis - lige til at kopiere - ligesom jeg har skrevet dem ind i tekstopgivelserne.
Det giver mig mindre arbejde i årets løb. I dag gælder det så engelsk i den anden 9. klasse og så er jeg færdig med afgangsklasserne og kan koncentrere mig om de resterende 6 hold, men som tidligere skrevet er det meget hurtigere klaret, da jeg der kører efter en grundbog. (Bortset fra håndarbejde, der skal jeg lige have læst formål, slutmål, læseplan samt undervisningsvejledning for faget, kort sagt: De Fælles Mål.)
Jo, det er nu rart at have ferie, så der er god tid til planlægningen... :o)
Indsendt af Esther - Min lille store have kl. 10.46 Ingen kommentarer:
...ville han være blevet i dag.
Indsendt af Esther - Min lille store have kl. 08.47 Ingen kommentarer:
Det er så ikke lige det smarteste at foretage sig med hold i lænden: At hulke af grin, men jeg var altså nødt til at læse videre, for det var saftsuseme sjovt.
Der var mange sjove, og jeg er meget glad for, at jeg aldrig har brugt at sms'e med autokorrektur :o)
Billeder lånt fra http://damnyouautocorrect.com ...og det var blot fra den første side - sidder nu og læser nogle af de gamle og hulker atter af grin :o)
Indsendt af Esther - Min lille store have kl. 19.05 Ingen kommentarer:
...af en ryg, der ikke vil som jeg. Min have gror jo til....!
Men så kan jeg jo i det mindste udnytte tiden fornuftigt, nu hvor jeg er have-ukampdygtig og lave skolearbejde.... Javist, der er bare lige et enkelt aber dabei....:
Jeg kan kun holde ud at sidde foran skærmen en halv times tid
Jeg kan sidde i min seng med papirerne - i sådan ca. 10 minutter, så gør det (for) ondt
Jeg kan ligge på siden i næsten en times tid....men jeg skulle hilse og sige, det ikke er det nemmeste at lave skoleforberedelse i den position!
Hold i lænden eller ej - det har været en kanonhyggelig dag i selskab med Anja og hendes to søde unger :o)
Jeg var ellers stået op kl. 6 fordi jeg lige ville "lave lidt i haven" inden de kom, men det blev der jo hurtigt sat en effektiv stopper for, så formiddagen blev i stedet tilbragt på sengen, liggende på en pose frostvarer pakket ind i et håndklæde og med en kraftig smertestillende tablet i systemet.
Det betød dog også, at jeg kunne bevæge mig lidt rundt, da de dukkede op ved 13-tiden.
Vi fik frokost i udestuen og bagefter satte jeg "Bjergkøbing GrandPrix" på til ungerne, de kendte den ikke, men jeg sagde, jeg var ret sikker på de ville kunne lide den.....og jeg fik ret ;o) - og så kunne Anja og jeg ellers få vendt verdenssituationen - og det skal jeg love for vi fik.
Ved halv otte tiden tog de afsted og Speedy dukkede atter frem fra sit skjul under sengen - fem minutter efter de havde forladt matriklen ;o) Typisk ham.
Status på ryggen er at lænden stadig er øm og "stiv", men jeg kan da bevæge mig rundt, men det varer næppe længe før jeg kravler i seng, for jeg er godt nok træt i kroppen. Jeg fik forøvrigt nogle nye beboere til haven af ungerne:
Dem er jeg meget glad for :o)
Indsendt af Esther - Min lille store have kl. 20.00 Ingen kommentarer:
...mere skal der ikke til, før jeg er sendt til tælling.
Har fået hold i lænden - hvilket nok er et af de mest upraktiske steder at få det. Kan jo nærmest ingenting - og så lige i dag, hvor jeg får gæster.
Vil se om jeg kan få noget morgenmad og så skal jeg hen og ligge.
Godt klokken ikke er så meget endnu. For &(/¤)&/¤)%/#)% da også!
Indsendt af Esther - Min lille store have kl. 08.39 Ingen kommentarer:
Det er bare så typisk mig, det her!
Gik jo i gang med forberedelsen af næste skoleår ved 5.30-tiden i morges - altså for 11 timer siden. Udover en times pause til indkøb og frokost har jeg ikke bestilt andet...!
Men nu SKAL jeg altså holde fri. Jeg er totalt træt i knoppen. Er jeg så nået langt? Både og.
Har fået planlagt i detaljer, hvad mit ene engelskhold skal lave frem til efterårsferien. Dette inkluderer så både en oversigtskalender med angivelse af årets temaer, afleveringsopgaver og timernes indhold, layout af helt ny tekst + optælling af denne, tekstopgivelser noteret på de valgte tekster samt gloser til teksten.
Det lyder måske ikke af så meget, men det betyder faktisk, at jeg har fået lavet al min forberedelse til engelsk i den klasse helt frem til uge 42. (Retteopgaver undtaget - af naturlige årsager! Mangler også lige at kopiere materialet...men ellers.)
Næste opgave bliver så tysk i samme klasse og dernæst engelsk i den anden 9. klasse - og så er det hårdeste arbejde klaret (Ja, ja mangler stadig resten af skoleåret - i detaljer, men temaerne og deres placering er på plads!) eftersom de andre klasser går noget hurtigere at forberede, da jeg der har en lærebog vi følger og jeg derfor kun lige skal planlægge det "ekstra" som f.eks. film/andre opgaver.
Jeg kunne selvfølgelig også vælge blot at følge en lærebog i 9. klasserne, men det ville godt nok være dødssygt og meget begrænsende for emnevalget (Især når skolens nyeste engelsksystem til 9. er fra 1990'erne...!)...og det ville da både være synd for eleverne (der forventes at lave en disposition indenfor et af emnerne) og ikke mindst for læreren (der skal undervise i emnerne - og helst med lidt entusiasme!)
Netop fordi jeg bruger en del tid på at udvælge tekster/film (også dokumentarer)/audio/billeder betyder det også, at mine elever kan vælge nogle emner, både de og jeg gider :o)
Mine to 9. klasser har valgt meget forskelligt, men jeg skal undervise i emnerne: Serial Killers, Horror/The Supernatural, Gun Violence, Black & White, South Africa, Crime and Punishment og Australia.
Altså lutter interessante og spændende emner. Lucky me :o)
Indsendt af Esther - Min lille store have kl. 17.07 Ingen kommentarer:
Vågnede kl. 4.45 her til morgen (Med Speedys hjælp godt nok...!) og havde håbet jeg kunne falde i søvn igen, men nix.
Så kl. 5 stod jeg op og nu sidder jeg så her foran computeren og arbejder videre på planlægningen af næste skoleår.
Med fire engelskhold og ditto tysk (heraf tre 9. kl.) samt et hold i håndarbejde er der nok at planlægge. Nogen, der vil bytte?
Nå ikke, tænkte det nok ;o)
Indsendt af Esther - Min lille store have kl. 06.08 Ingen kommentarer:
Jeg er yderst tilfreds med de dahlia jeg købte i sådan en sampak, bortset fra at kun to ud af tre er blevet til noget - men eftersom de blevet både store og smukke kompenserer det jo for den manglende dahlia. Den ene er blevet smuk hvid og nu er den anden også sprunget ud - og har den flotteste citronvandsgule farve.
Jo, dem er jeg meget tilfreds med. Lidt anderledes stiller det sig med de liljer, den tidligere ejer har sat.
Jeg har før nævnt, at jeg havde meget svært ved at kunne lide de "Lollipop"-liljer, der var en hel del af.
De er derfor nu blevet gravet op og er klar til at blive overgivet til min mor. De andre liljer er også sprunget ud nu og jo, jeg kan bedre lide dem end "Lollipop", men jeg er altså ikke helt tilfreds med farven.
Den er mig noget fesen...men indtil videre får de lov til at blive stående i flammebedet, selvom jeg ikke helt synes de passer ind der.
Men - jeg ved heller ikke rigtigt i hvilket andet bed de ville passe ind...så...derfor får de lov til at blive stående.
Indsendt af Esther - Min lille store have kl. 16.35 Ingen kommentarer:
Så ligger jeg der på sofaryggen og sover noget så dejligt...
Pludselig afbrydes min søde søvn af et kamera... Jeg gider dog ikke rigtig åbne øjnene...det er vel overstået lige om lidt, så jeg kan sove videre....
- Hvad i alverden..? - Sig mig, er du fatsvag? - Så lad mig dog sove i fred!
Jeg har godt nok et hængeparti mht. at få plantet de planter min mor kom med sidste onsdag, men i dag skal det altså være. Gerne her til formiddag, da det vist nok skulle dryppe igen senere.
Et andet projekt jeg også gerne skulle i gang med, er istandsættelsen af min bænk.....men der sker ikke meget sålænge jeg stadig hænger fast foran skærmen...
Hold op, hvor er det svært at komme i gang igen, når man har haft flere dage med "ingenting" pga. regnvejr. (Lørdag, hvor vejret var fint, var jeg ikke hjemme.)
Nu har jeg lige smidt nogle kyllingelår i ovnen, så om ikke andet kommer jeg vel i gang, når jeg har fortæret dem om 1 times tid.
Indsendt af Esther - Min lille store have kl. 10.27 Ingen kommentarer:
Så er den der igen, den der misundelse over lærernes lange ferier og hvor kan jeg godt forstå folk! .
Det må altså også være ualmindelig surt, at man selv kun kan holde 5 (6) ugers ferie om året, mens man kan se hvor tit ens børn har skoleferie (Så har lærerne jo garanteret også fri!).
I det hele taget er det jo noget af en loppetjans at være lærer. En lærer er jo kun på skolen (=arbejder) fra 8 til 13/14, har fri hver weekend og har ferie flere gange om året.
Desuden kan enhver jo blive lærer. Det kræver jo ikke det store. Næh, de skulle tage og arbejde noget mere, ligesom os andre. . Her kan jeg så ikke lade være med at spørge:
Hvis det er sådan du tænker, hvorfor skifter du så ikke profession?
For der er da ingen grund til at gå og være så misundelig, når du selv kan opnå de samme goder ved nærmest ingen arbejdsindsats. [Ironi kan forekomme]
Indsendt af Esther - Min lille store have kl. 12.19 Ingen kommentarer:
Har lige opdaget, der kommer et program om historiske haver på DR2 kl. 22 - det skal jeg da se. Bregentveds have er en af de haver, jeg har overvejet at køre forbi og se her i løbet af sommeren.
Indsendt af Esther - Min lille store have kl. 21.36 Ingen kommentarer:
I det korte øjeblik der var ophold i regnen, skyndte jeg mig lige ud med kameraet; der er nemlig sprunget nye blomster ud (Der er nu også billeder af "gamle").
Det er ikke alle, jeg kender navnet på, så du må meget gerne hjælpe med navngivningen.
Billedet her er lidt utydeligt, men det er altså en bette rose, der står i mit flammebed. Er jeg ked af farven? Ikke spor :o)
1 . Pralbønner 2. Høstanemone 3. Trekantblomst 4. En lilje af en slags - mærkelig farve, der næppe passer til flammebedet? 5. + 6. Mine stokroser er endelig ved at komme i blomst.
Som det ses nedenfor, er der endda en GUL stokrose :o) De andre blomster er hosta, New Dawn og min Montbretia, der har fået den første knop.
Jo, der sker en del i haven - også selvom det regner og jeg ikke arbejder derude.
Indsendt af Esther - Min lille store have kl. 10.13 Ingen kommentarer:
1. . Pralbønner 2. Høstanemone 3. Trekantblomst 4. En lilje af en slags - mærkelig farve, der næppe passer til flammebedet? 5. + 6. Mine stokroser er endelig ved at komme i blomst.
Indsendt af Esther - Min lille store have kl. 12.40 Ingen kommentarer:
Jeg havde som bekendt gæster i går - og vi var temmelig heldige med vejret.
Det havde regnet hele formiddagen, men det holdt tørt da de dukkede op, så vi tog haveturen før vi satte os til bords - og det var godt tænkt, for knap havde vi sat os ved bordet, før det begyndte at øse ned igen :o)
Min mor og B. medbragte nogle nye planter til min have - de står dog stadig i potterne - det øser jo ned i dag, så de kommer først i jorden, når det holder tørt. Gæsterne var ret imponerede over, hvor meget jeg havde nået i haven på så forholdsvis kort tid og så medbragte de oveni købet et par gaver til min have:
En hjemmeavlet hængebegonie, som de også hængte op for mig.
Den hænger nu så jeg kan se den fra udestuen.
Da jeg ikke lige havde noget kæde på lager, blev den i første omgang hængt op med plasticsnor, men selvfølgelig skal jeg have det skiftet ud med en kæde. Det vil se noget bedre ud.
Den anden gave jeg fik, var en af de der lækre terrakotta-krukker jeg længe har ønsket mig - endda i en pænt stor størrelse :o)
Jeg ved slet ikke, hvad jeg vil putte i den endnu - men den er saftsuseme flot - men mon ikke det bliver noget "sensommer-noget".
Indsendt af Esther - Min lille store have kl. 11.35 Ingen kommentarer:
Selvfølgelig skal jeg da også have gule clematis i min have...! Derfor har jeg i dag fragtet en Clematis "Golden Tiara" og en Clematis "Tangutica" med hjem.
De skal stå ret tæt på hinanden og dele "klatreværk" med mine italienske skovranker “Etoile violette”.
Jeg kunne jo ikke nøjes med de to clematis; de fylder jo bare den ene sidetaske...!
Så der kom også to rådhusvin i vognen "Parthenocissus tricuspidata "Veitch Boskoop" - de skal pryde mit grimme redskabsskur.
Sidst - men ikke mindst fik jeg fat i to mørkløvede alunrod til det lyserøde bed:
Heuchera hybrid "Obsidian" med helt mørke blade og Heuchera hybrid "Plum pudding" med brogede ditto.
Det skal nok se godt ud sammen med de lyserøde blomster. Tak til Timjanoakeleja for ideen :o)
Mangler godt nok stadig en smule i haven, men det kan teoretisk set godt vente.
Det er nemlig området bag min jordbunke - og det er svært at komme til. Jeg vil hellere se at få sat skik på huset, for jeg har da godt nok fået slæbt en del jordstøv ind i løbet af de sidste par dage.
I går fik jeg pudset vinduerne udendørs, så ud over den almindelige rengøring inden døre, så nupper jeg også lige vinduerne idag. Jeg elsker at kigge ud af nypudsede vinduer :o)
Gik forøvrigt en aftentur i haven i går - og frydede mig over, hvor pænt der ser ud lige nu :o)
Indsendt af Esther - Min lille store have kl. 07.03 Ingen kommentarer:
Årets sidste store haveprojekt ...... tror jeg nok!
Jeg mangler ikke ret meget (godt og vel 3-4 m2 lugearbejde) i at have været igennem hele haven, så den fremstår så pæn som muligt på onsdag og i den forbindelse har jeg overvejet om ikke det er ved at være på tide, at stoppe med at søsætte flere haveprojekter dette år.
Jeg skal da også have noget nyt at foretage mig til næste år...!
Det ville min pengepung også sætte pris på - skal jo gerne have penge til alle de løg, der skal indkøbes i september...!
Et af årets påbegyndte projekter håber jeg dog at kunne få færdiggjort inden vinter, nemlig mit surbundsbed. Så ville der være mindre græs at skulle slå. Der mangler kun at blive lagt fiberdug og så et godt lag spagnum på, nå ja - samt et par trædesten, så det burde da være til at overkomme....!
Selvom jeg satser på ikke at påbegynde flere projekter i år, så har jeg jo egentlig tænkt, at jeg ville få plantet de to espalierede æbletræer, jeg ønsker mig, i min kommende "frugtafdeling": Nu er soklen jo ordnet - der skal lige hældes mere jord i renden og stampes - men jeg nupper 3-4 trillebørslæs hver dag, så på et eller andet tidspunkt er det gjort - og så kunne jeg jo godt "lige" plante de nævnte æbletræer...ikk'?
Nu vi er ved soklen, så fik jeg lagt fliserne på plads på terrassen i morges. Der skal lige fejes grus frem og tilbage de næste par dage - og onsdag morgen kan jeg så få klargjort terrassen inden gæsterne ankommer ved middagstid. Det er bare dejligt at det arbejde er overstået nu - og at resultatet er blevet så pænt. Inden jeg gik indenfor pga. truende regnbyger, fik jeg lige vasket alle døre og vinduer vasket af udenfor...og så pudsede jeg også lige vinduerne - udenfor. Ufatteligt, hvor meget energi jeg har fået, siden jeg blev husejer :o)
Så er de på vej, pralbønnerne.
Indsendt af Esther - Min lille store have kl. 14.17 Ingen kommentarer:
Jeg er skam holdt op med at blive overrasket, når "nye" blomster springer ud her på matriklen. Således konstaterede jeg blot i morges, at mine høstanemoner (også) er lyserøde.
Godt de allerede står omkring det lyserøde bed ;o)
Den er allerede meget populær hos havens insekter, som det ses :o)
Indsendt af Esther - Min lille store have kl. 13.52 Ingen kommentarer:
Jeg skal lige love for jeg fik knoklet igennem i dag - nåede faktisk længere end jeg troede :o) Først blev flammebedet luget - ikke fordi det var slemt, men der var dukket noget ukrudt op i løbet af den sidste uge.
Dernæst blev græsset "tæsket" og jeg fik renset mine buksbom-børn for diverse spirende solsikker og andre ikke-ønskede planter - og derefter blev de flyttet lidt væk fra fuglefodringspladsen. Så er der håb om, at der ikke spirer så mange solsikker i dem mere :o)
De fleste af dem ser ud til at være okay - endnu da :o) Efter det tog jeg mig sammen og gik i gang med at luge det "forsømte" bed - efter først at have fyldt jord i renden bagerst...!
Da jeg således havde fået noget ledigt jord, var det på tide at få plantet alle de planter min mor slæbte med over til mig i sidste uge. Nellikerne er lyserøde, og skal derfor slet ikke stå i dette bed, men indtil videre gælder bedet som "planteparkering" indtil jeg får ryddet mere græs.
Apropos nellikerne, så havde jeg først "skruet" en del ned i det lyserøde bed (efter først at have flyttet nogle nepeta til et andet sted) - ligesom jeg satte nogle i forhaven og resten altså her i parkeringen. Og nu vi er ved nepetaen (katteurten) så klippede jeg dem jeg flyttede ned og lagde afklippet i udestuen for at se, om Speedy overhovedet var modtagelig for deres duft. Billedet taler vist for sig selv:
De næste 10-15 minutter bestilte han ikke andet :o) Efter en hyggelig telefonsnakspause klippede jeg de visne blomsterstande ned i de lyserøde bede - dét pyntede gevaldigt.
Det kan måske anes, at der er skruet små nelliker ned henne ved den anden nellike. Nu er jeg så færdig med den "store" del af haven.
I morgen gælder det så havedelen mod syd, hvor der ikke er nær så meget at lave, eftersom der ikke rigtig er nogle bed - til gengæld er der temmelig højt græs....!
Lige på hjørnet mellem de to have-dele opdagede jeg i går, at den ene af mine clematis (Italiensk skovranke - clematis “Etoile violette” ) var sprunget ud:
Den er ikke grim :o) Det er den anden nu heller ikke - den jeg ikke kender navnet på:
Den er helt og aldeles fantastisk smuk. Nu vi er ved smukke blomster, så er jeg ret vild med artiskokken. Den er anderledes, men også smuk.
Eftersom den har været sat helt til med lus, har jeg måttet sprøjtet den med Calypso, så derfor kan jeg ikke spise den - det havde jeg nu heller ikke rigtig overvejet, da jeg har anskaffet mig den som prydplante pga. dens sølvfarvede blade.
Så mangler der ikke meget før husets sokkel er så god som ny og nu er det blevet tørvejr, så tror jeg snart vil gå ud og få skovlet noget jord tilbage i renderne...!
Da sneen var forsvundet i det tidlige forår, kunne jeg se hvor hård vinteren havde været mod soklen - og det skulle der helt klart gøres noget ved før næste vinter!
Alt det gamle puds måtte først hakkes af - dvs. allerførst skulle jorden jo fjernes.
Pyh, det er dælme ikke nemt at grave i stenhårdt lerjord, men jeg fik da lært at bruge en 2-tandet greb: Renden jeg har gravet er 30-40 cm dyb og det tog et par timer at få bugt med lerjorden, men jeg vandt! Jeg svedte så også som jeg ved ikke hvad bagefter...!
Efter afhakningen af den gamle mørtel kunne den rigtige slags puds (Der var brugt mørtel fremfor cementpuds før!) så blive "smurt på" - og jeg er meget tilfreds med resultatet. (Fik altså hjælp til den del!)
Stabilgruset er det første jeg skovler tilbage. En kammerat hjælper med at lægge fliserne rigtigt på plads - forhåbentlig snart, så jeg igen kan nyde at sidde på min terrasse.
Har jo også fået købt mig en parasol, som ikke har været så meget i brug endnu.
En ting er terrassen, en anden ting er min jordbunke. Den glæder jeg mig til at få formindsket temmelig meget...!
Det er hårdt arbejde - men det er god motion og det er da a piece of cake at hælde løs jord i render og stampe det lidt, fremfor at skulle løsne tung lerjord :o)
Når den er blevet mindre, kan jeg nemlig få fjernet alt det haveaffald, der ligger til højre for skuret og få det kørt på genbrugspladsen. Det pynter jo alt sammen :o)
Nå - det var det der gravearbejde....
Indsendt af Esther - Min lille store have kl. 14.29 Ingen kommentarer:
Etiketter: have, hus, Sydhaven
Jeg må sige, jeg var heldig med vejret til min Bornholmer-tur. Tørvejr og sol på vejen derover og det samme på hjemturen. Da jeg stod op 6.30 her til morgen regnede det. Det har det så fortsat med, men nu er det den stille, blide sommerregn, der falder. Det er lidt hyggeligt, omend jeg heller havde set overskyet og tørt vejr, så jeg kunne få noget fra hånden i haven. Mangler jo stadig at luge det forsømte bed. Om lidt vil jeg tage paraplyen og så begive mig ud på dagens første haverunde :o)
Indsendt af Esther - Min lille store have kl. 09.33 Ingen kommentarer:
I går kørte jeg en lidt længere tur - og i går aftes stod jeg derfor på plads i 1. række i Musikhuzet, Rønne, da TV•2 gik på scenen.
Det var første gang jeg så dem på Bornholm - og forhåbentlig ikke sidste gang. Superkoncert :o)
I eftermiddags tog jeg så færgen hjem igen og ankom mit domicil godt 18 - temmelig smadret og med hovedpine (Nej, ikke pga. tømmermænd, drikker ikke når jeg skal køre!) så det varer næppe længe før jeg går i seng - men så kan jeg vel også komme tidligt op i morgen, så jeg fortsætter de gode takter med at stå tidligt op i ferien.
Ystad onsdag 6.7.11